[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000018", "text": "Lles myfyrwyr a chysylltiad a\u0302 natur wrth wraidd lansio'r prosiect"}, {"text_idx": "#000020", "text": "Darganfu myfyrwyr ym Mhrifysgol Glyndw\u0302r Wrecsam sut i gryfhau eu lles cyffredinol a theimlo mwy o gysylltiad a\u0302'u hamgylchedd trwy natur yn y digwyddiad lansio prosiect presgripsiynu cymdeithasol newydd."}, {"text_idx": "#000021", "text": "Bydd y prosiect o'r enw 'Rhagnodi cymdeithasol seiliedig ar natur i gefnogi cysylltiadau a lles myfyrwyr', sydd wedi derbyn cyllid hyd at \u00a3400,000, yn ymchwilio i sut y gall ymyriadau seiliedig ar natur i fyfyrwyr helpu i wella eu lles a theimlo mwy o gysylltiad a\u0302'r gymuned leol a'i hamgylchedd."}, {"text_idx": "#000022", "text": "I lansio'r prosiect yn swyddogol, daeth myfyrwyr, staff a darparwyr iechyd o bob rhan o Wrecsam a Sir y Fflint at ei gilydd yr wythnos hon i ddarganfod mwy am bresgripsiynu cymdeithasol lleol, darparwyr iechyd gwyrdd, yn ogystal ag archwilio ffyrdd newydd o gryfhau a gwneud y mwyaf o atgyfeiriadau iechyd gwyrdd."}, {"text_idx": "#000023", "text": "Roedd y digwyddiad yn cynnwys rhestr lawn o sgyrsiau a gweithgareddau ar bynciau yn ymwneud a\u0302'r amgylchedd naturiol, iechyd a lles, gan gynnwys bwydo'r dyfodol \u2013 a welodd myfyrwyr a staff yn defnyddio pysgod a dw\u0302r yn lle pridd i dyfu planhigion; celf a natur \u2013 defnyddio natur i wneud offer i greu gwaith celf; symudiadau ystyriol ym myd natur \u2013 a welodd mynychwyr yn ymgymryd ag ymwybyddiaeth ofalgar drwy fyfyrdod; a her prifysgol werdd, i staff a myfyrwyr benderfynu pa mor wyrdd yw PGW."}, {"text_idx": "#000024", "text": "Yn y digwyddiad, cafodd darparwyr iechyd gwyrdd a oedd yn bresennol hefyd gynnig lle wedi'i ariannu ar gwrs byr Rhagnodi Cymdeithasol Gwyrdd PGW, sydd wedi'i anelu at unigolion sydd naill ai'n ymarfer fel Rhagnodwyr Cymdeithasol, a hoffai ddysgu mwy am ragnodi cymdeithasol gwyrdd, beth ydyw a sut mae'n gweithio, yn ogystal a\u0302 darparwyr iechyd gwyrdd a hoffai ddysgu mwy am ragnodi cymdeithasol."}]